open-index/open-wikipedia-markdown huggingface dataset:
Mesosoïkum

Die **Mesosoïkum**, afgelei van die Grieks *μέσος* (mésos)= matig, middel en *ζώω* (zóo)= lewe, is 'n geologiese tydperk wat 251 miljoen jaar gelede begin het en 65,5 miljoen jaar gelede geëindig het. Dit word in die Trias, Jura en Kryt verdeel. Die Paleosoïkum het die Mesosoïkum voorafgegaan en dit is deur die Kainosoïkum gevolg.

Die Mesosoïkum het begin ná 'n katastrofe aan die einde van die Perm, die laaste periode van die Paleosoïkum. Die oorsaak van die katastrofe is nie bekend nie, maar 90% van alle dier- en plantspesies is uitgewis. Dit het die evolusie van 'n geheel en al nuwe dier- en plantlewe moontlik gemaak. Tydens die Mesosoïkum het die wêreld stadigaan sy huidige vorm begin aanneem. Die dinosourusse het ontstaan, die aarde oorheers en weer uitgesterf. Hulle naaste oorlewende verwante is die voëls en krokodille. Verder het die Pterosauriërs en 'n verskeidenheid waterreptiele ontwikkel wat weer aan die einde van die Mesosoïkum uitgesterf het. Die eerste soogdiere en blomplante het hulle verskyning in die Mesosoïkum gemaak asook die meeste moderne bome.

Die einde van die Mesosoïkum word aangedui deur die Kryt-Paleogeen-uitwissing, wat moontlik veroorsaak is deur die impak van 'n reuse meteoriet wat die Chicxulub-krater op die Yucatán-skiereiland veroorsaak het. Ongeveer 50% van alle genera het uitgesterf, insluitend al die dinosourusse.

## Eksterne skakels 
*
Bosluis

duimnael|160px|links|'n Bosluis wat op 'n hond gesit het. Die penpunt is vir grootte-aanduiding.

'n **Bosluis** is 'n klein uitwendige parasiet wat tot die superfamilie *Ixodoidea* behoort. Hulle is verwant aan spinnekoppe en behoort saam met hulle tot die klas *Arachnida*. Bosluise lewe van die bloed van gewerwelde diere: hulle byt vas aan die vel van 'n mens of huid van 'n dier deur hulle haakvormige tande waar hulle dan ure of selfs dae van hul gasheer se bloed kan drink. Hulle kan ook verskeie ernstige siektes soos tifuskoors, loopgraafkoors, Rocky Mountain-koors, vlektifus en Lyme-siekte oordra.

'n Bosluis se byt is meestal nie pynlik nie, trouens, mens voel dit gewoonlik glad nie en sal slegs bewus wees van 'n bosluis wanneer dit op die vel raakgesien word. Verskeie soogdiere, reptiele en voëls is dikwels die teiken van bosluise.

'n Wyfie kan meer as 20 000 eiers op 'n slag lê nadat sy haar vol bloed gedrink het.

## Bosluisbyte 
Indien 'n bosluis met die vingers afgetrek word, is daar 'n gevaar dat ('n gedeelte van) die kop in die wond kan agterbly. Indien 'n olierige stof, soos petroleumjellie, op die bytplek aangebring word, sal die bosluis sy byt verslap, wat dit makliker maak om af te trek. Bytplekke moet altyd goed ontsmet word en, indien daar tekens van koors of infeksie is, moet 'n dokter geraadpleeg word.

## Sien ook 
* Kongokoors, siekte wat deur bosluise veroorsaak word.
* Bosluisbytkoors, siekte wat deur bosluisbyte veroorsaak word.

## Bronnelys 
* *Bosluise* in Wêreldspektrum, volume 23. 1983 Ensiklopedie Afrikana: (Edms) Bpk.
* Olivier, W. (2003). *Staproetes in Suid-Afrika*. Geïllustreerde uitgawe. Struik Uitgewers. ,
Samies

**Samies** (soms ook **Sami** of **Saami**) is die naam wat algemeen gebruik word vir 'n groep Oeraalse tale wat deur die Sami in Lapland in die noordelike dele van Finland, Noorweë, Swede en Noordwes-Rusland gepraat word. Die Samiese tale vorm 'n tak binne die Finse groep van die Fins-Oegriese tale in die Oeraalse taalfamilie. Tradisioneel word Samies as verwant aan die Oosseefinse tale gesien met 'n gemene Proto-Fins-Samiese taal as oorsprong. Daar is egter ook vakkundiges wat meen dat getuienis vir 'n Fins-Samiese prototaal nie sterk genoeg is nie en dat die ooreenkomste tussen die tale deur latere kontak veroorsaak is.

[duimnael|links|Samiese [dialekte in Skandinawië en Noord-Rusland: 1 Suid-Samies, 2 Ume-Samies, 3 Pite-Samies, 4 Lule-Samies, 5 Noord-Samies, 6 Skolt-Samies, 7 Inari-Samies, 8 Kildin-Samies, 9 Ter-Samies]]
Die Samiese tale word in twee hoofgroepe verdeel: die westelike en oostelike groepe. Die groepe kan verder onderverdeel words in verskeie subgroepe. Die Samiese tale vorm gedeeltelik 'n dialekkontinuum waarvolgens aangrensende tale tot 'n groot mate onderling verstaanbaar is. Tale wat verder van mekaar geleë is, is egter oor die algemeen nie onderling verstaanbaar nie. Skerp taalgrense word egter aangetref tussen byvoorbeeld Noord-Samies, Inari-Samies en Skolt-Samies.

In Noorweë word drie variante van Samies amptelik erken (Lule-Samies, Noord-Samies en Suid-Samies) en geniet saam met Noors (Bokmål en Nynorsk) amptelike status.

## Verwysings 
## Eksterne skakels
Võro

duimnael|links|Vlag van Võro

Die **Võro taal** (Võro: *võro kiil*, Estnies: *võru keel*) is 'n taal wat tot die Oosseefinse tak van die Fins-Oegriese tale in die Oeraalse taalfamilie behoort. Dit word tradisioneel as 'n dialek van in die Suid Estniese dialekte groep van die Estniese taal beskou. Võro het egter vandag sy eie literêre taal  en onderstreuners streef daarna om amptelike status as outochtone streekstaal van Estland te bewerkstellig. Võro het ongeveer 70&nbsp;000 sprekers, meestal in Suidoos-Estland in die agt gemeentes van die historiese Võru Graafskap: Karula, Harglõ, Urvastõ, Rõugõ, Kanepi, Põlva, Räpinä en Vahtsõliina. Hierdie gemeentes het tans hulle middelpunt in die Võru en Põlva graafskappe met dele wat strek tot in die Valga en Tartu graafskappe. Sprekers word ook aangetref in die stede Tallinn en Tartu en in ander dele van Estland.

## Verwysings
Groefby

**Groefbye** (*Halictidae*) is die tweede grootste familie van bye (klade Anthophila) met amper 4,500 spesies. Halictide-spesies is 'n uiters uiteenlopende groep wat baie in voorkoms kan verskil. Die byfamilie bestaan uit klein (&gt; 4&nbsp;mm) tot mediumgrootte (&gt; 8&nbsp;mm) bye. Groefbye het gewoonlik 'n donker kleur en dikwels 'n metaalglans. Verskeie spesies is volkome of deels groen, en sommige is rooi. 'n Aantal het geel merke, veral die mannetjies wat gewoonlik geel gesigte het – 'n kenmerk wat by verskeie byfamilies voorkom.

Groefbye word dikwels deur sweet aangelok.
duimnael|links|250px|'n Groefbytjie wend hier gonsbestuiwing aan om die stuifmeel van helmknoppe te versamel.

## Verwysings
Heuningby

Die **heuningby** (*Apis mellifera*) is 'n insek wat dwarsoor die wêreld versprei is. Heuningbye word deur die mens benut vanweë die heuning en byewas wat hulle produseer, asook vir die bestuiwing van gewasse (veral vrugte). Byebevolkings wat vir menslike gebruik aangewend word, word deur byeboere aangehou en onderhou.

In Europa bestaan daar twee geneties verskillende bevolkings heuningbye. Uit DNS-analises blyk dit dat hierdie twee bevolkings nouer verwant aan die Afrika-heuningby is as aan mekaar.

Heuningbye beskik oor 'n interne biologiese klok wat hulle in staat stel om beter te kan navigeer en hul take te kan verdeel. Hulle is uiters sosiale insekte en woon in gemeenskappe wat uit ongeveer 'n halfmiljoen bye bestaan. Verreweg die meeste lede van hierdie gemeenskappe is steriele vroulike werkerbye. Slegs 'n paar honderd bye in die bevolking is mannetjies, ook dar of waterdraer genoem. 'n Waterdraer se taak is om met 'n koningin te paar ('n aantal van hulle met een koningin op haar "bruidsvlug") en dié vrugbare wyfie se taak is om daarna lewenslank eiers te lê ten einde die byegemeenskap se voortbestaan te verseker.

## Subspesies 
duimnael|regs|250px|Raam uit 'n byekorf wat hul aanwending van wasselle vir verskillende doeleindes aandui
duimnael|regs|250px|'n Nabyskoot van 'n heuningby se poot met behulp van 'n mikroskoop
;Noordwestelike Europa
* *A. m. iberica*
* *A. m. intermissa*
* *A. m. lihzeni*
* *A. m. mellifera*
* *A. m. sahariensis*
;Suidwestelike Europa
* *A. m. carnica*
* *A. m. cecropia*
* *A. m. ligustica*
* *A. m. macedonica*
* *A.m. ruttneri*
* *A. m. sicula*
;Midde-Ooste
* *A. m. adamii*
* *A. m. anatoliaca*
* *A. m. armeniaca*
* *A. m. caucasica*
* *A. m. cypria*
* *A. m. meda*
;Afrika
* *A. m. adansonii*
* *A. m. capensis*
* *A. m. intermissa*
* *A. m. lamarckii*
* *A. m. litorea*
* *A. m. major*
* *A. m. monticola*
* *A. m. sahariensis*
* *A. m. scutellata*
* *A. m. unicolor*
* *A. m. jemenitica*

## Bronnelys 
* *Bye* in Wêreldspektrum, volume 4. 1983 Ensiklopedie Afrikana: (EDMS) BPK.

## Eksterne skakels
Exeter

**Exeter** is 'n stad in die suidweste van Engeland (in die Verenigde Koninkryk), in die graafskap van Devon. Die stad het 'n bevolking van 122&nbsp;400 in 2007. Daar is ook 21 plekke in die Verenigde State van Amerika en een in Kanada wat na Exeter genoem is. Die Universiteit van Exeter is ook hier geleë.

## Geskiedenis 
Daar was 'n Romeinse stad genoem *Isca Dumnoniorum * in die gebied van huidige Exeter en was die grootste Romeinse stad in die suidweste van Engeland. Later was daar 'n dorp aan die Exerivier genoem *Escanceaster*, wat nou die huidige Exeter is.

Exeter se Sandy Park was een van die gasheerstadions tydens die Rugbywêreldbeker 2015 en die Vrouerugbywêreldbeker 2025.

## Demografie 
Exeter is een van die grootste stede in die suidweste van Engeland. In 2007 was 97,5% van sy bevolking Blankes, 1,4% Indiërs, 0,4% Swartes, 0,6% Chinese, en 0,1% ander.

## Susterstede 
* 21px Bad Homburg, Duitsland
* 21px Rennes, Frankryk
* 21px Terracina, Italië
* 21px Jaroslavl, Rusland
Victoria-krater

**Victoria** is 'n impakkrater op Mars, geleë by 2,05°S, 5,50°W in die streek Meridiani Planum. Die krater is deur NASA se Opportunity-dwaalrobot ontdek. Die krater is rofweg 730 m wyd en agt keer groter as 'n ander groot krater op Mars, Endurance. Die krater is nie-amptelik vernoem na een van die vyf skepe van Ferdinand Magellaan, die eerste skip wat om die aardbol geseil het. Dit is amptelik vernoem na die hoofstad van Seychelle. Langs die rand van die krater is talle dagsome, vernoem na baaie en kape wat Magellaan ontdek het.

Die Opportunity-dwaalrobot het 21 maande lank gereis voor dit die rand van Victoria uiteindelik op 26 September 2006 bereik het.

## Verwysings 
## Eksterne skakels
Witrenoster

Die **witrenoster** (*Ceratotherium simum*) is een van die twee renosterspesies wat in Afrika voorkom (die ander een is die swartrenoster). Hy het 'n wye mond met 'n breë bolip wat hy gebruik om te wei en is die sosiaalste van die renosterspesies. Dit is die volopste renostersoort in die wêreld.

## Subspesies 
[duimnael|links|Twee witrenosters by Waterberg, [Namibië.]]
[duimnael|links|'n Witrenoster by die Mosi-oa-Tunya Nasionale Park, [Livingstone, Zambië.]]
Daar was twee subspesies, naamlik die Suidelike witrenoster en Noordelike witrenoster. Die suidelike subspesie is in die 20ste eeu feitlik uitgewis deur stroping, maar het teen eeuwisseling tot om en by 20&nbsp;000 diere herstel. Hul getalle het weens hernude stroping egter met 15% gedaal. Daar was aan die einde van 2010 'n beraamde 20&nbsp;170 individue, en teen 2020 tussen 17&nbsp;212 en 18&nbsp;915 volgens Save the Rhino. Die Noordelike witrenoster word as waarskynlik uitgestorwe beskou.

### Noordelike witrenoster 
Die noordelike subspesie het waarskynlik slegs enkele individuele renosters oor. Vier daarvan is in 'n natuurreservaat in Kenia. Daar is berigte van 'n paar moontlike Noordelike witrenosters in 'n afgeleë deel van Suid-Soedan, alhoewel dit nog nie bevestig is nie. In April 2003 was daar nog 30 renosters in die Garamba Nasionale Park in die Demokratiese Republiek van die Kongo. Hulle aantalle het egter vinnig afgeneem na 'n groot toename in stroping. In 2006 is daar nog vier van hulle gesien, maar in die jare daarna is daar geen tekens gekry dat daar nog renosters in die gebied is nie. Daarom word dié bevolking beskou as uitgesterf.

### Suidelike witrenoster 
'n Volwasse witrenoster het gemiddeld 'n massa van 2&nbsp;000 – 2&nbsp;400&nbsp;kg (bulle) en 1&nbsp;400 – 1&nbsp;600 (koeie). Hy het 'n skofhoogte van 1,8&nbsp;m. Sy voorste horing kan tot 158&nbsp;cm lank word en sy tweede horing tot 56&nbsp;cm. As die witrenoster begin storm, kan hy 'n spoed van 40&nbsp;km/h behaal.

Die wyfie is vir 18 maande dragtig, waarna sy aan 'n enkele kalfie geboorte skenk. Witrenosters het 'n moontlike lewensduur van 45 jaar.

## Naamgewing 
Alhoewel die dier "witrenoster" heet, is hy hoegenaamd nie wit nie, maar eerder donkergrys. Dit is ook nie moontlik om die witrenoster van die swartrenoster te onderskei op basis van kleur nie, maar eerder deur hulle bolippe: terwyl die witrenoster 'n breë bolip het waarmee hy gras vreet, het die swartrenoster 'n gepuntde bolip waarmee hy blare van die takkies trek.

## Sien ook 
* Swartrenoster
* Lys van Suider-Afrikaanse soogdiere

## Verwysings 
## Bronnelys 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .

## Eksterne skakels
Aardhommel

Die **aardhommel** is een van die volopste hommelbyspesies in Europa. Hulle word gekenmerk deur die wit onderkante van hulle mae. Die koninginby is 2–2,7&nbsp;cm lank, terwyl die werkers 1½–2&nbsp;cm lank is. Aardhommels is nie so sosiaal soos heuningbye nie, maar meer sosiaal as groefbye.

Die koningin bou 'n nes wat so groot soos 'n mens se vuis is, waarin tot 50 werkerbye kan lewe. Aan die einde van die jaar sal die hele swerm vrek en net die jong koninginne oorbly.

Aardhommels kan hul weg terug na hulle nes vind van 'n afstand so ver as 13&nbsp;km.

## Bronnelys 
* *Bye* in Wêreldspektrum, volume 4. 1983 Ensiklopedie Afrikana: (EDMS) BPK.

## Verwysings
Malkopby

Die naam **malkopby** of **messelby** word algemeen gebruik vir byespesies in die genus *Osmia*. Malkopbye bou hulle neste in amper enige beskikbare gaatjie, hoofsaaklik in hout, maar selfs leë slakdoppe is al gebruik. Die nes word slegs met een materiaal gebou, en die by gebruik modder om afsonderlike kompartemente in sy nes te bou (vandaar die naam "messelby").

Malkopbye word toenemend deur mense aangehou en geteel, vir die bestuiwing van vrugtebloeisels in die vroeë lente. Hulle word soms as 'n alternatief, maar toenemend as 'n aanvulling, vir heuningbye gebruik.

Anders as heuningbye, is malkopbye nie sosiale bye nie: elke wyfie is vrugbaar en bou haar eie nes en daar is geen werkersbye nie. Hulle produseer ook nie heuning of byewas nie.

Hierdie bye kan gelok word deur vlak gate in 'n blok hout te boor. Omrede hulle nie heuning het om te beskerm nie, sal hulle mens slegs steek indien hulle voel hulle lewe is in gevaar (byvoorbeeld wanneer 'n by tussen 'n mens se vingers vasgehou en gedruk word). Hulle is dus gewilde tuininsekte, siende dat hulle plante bestuif en nie 'n bedreiging vir kinders of troeteldiere inhou nie.

Malkopbye is gewoonlik 'n metaalgroen of -blou kleur, alhoewel daar baie spesies is wat swarterig is.
Bergkwagga

Die **bergkwagga** (*Equus zebra*) is 'n bedreigde sebraspesie wat in Suidwes-Angola, Namibië en Suid-Afrika voorkom. Daar is twee subspesies: die Kaapse bergkwagga (*E. z. zebra*) en Hartmannse bergkwagga (*E. z. hartmannae*), alhoewel daar voorgestel is dat laasgenoemde as 'n aparte spesie beskou moet word. Die Kaapse bergkwagga is net-net van uitwissing gered deur die stigting van die Nasionale Bergkwaggapark in 1937. Dit word deur die IUBN geklassifiseer as 'n kwesbare spesie.

Bergkwaggas het 'n gemiddelde hoogte van 120&nbsp;cm en kan 'n spoed van 65&nbsp;km/h behaal wanneer hulle hardloop. Dit is maklik om die bergkwagga van die bontkwagga te onderskei: anders as by die bontkwagga het die bergkwagga 'n duidelike keelvel. Hy het ook geen skaduweestrepe nie en sy strepe strek ook nie om sy pens nie. Die strepe op sy bene strek reg om die bene en is duidelik tot op die hoewe.

Die merrie is 12 maande dragtig, waarna sy geboorte aan 'n enkele vulletjie skenk. Bergkwaggas het 'n moontlike lewensduur van 35 jaar.

Uit ‘n bewaringsoogpunt hou die donkie ‘n bedreiging in vir die voortbestaan van die gefragmenteerde groepies bergkwaggas. Wanneer paring tussen ‘n manlike donkie en ‘n vroulike bergkwagga plaasvind, word onvrugbare muile voortgebring. Dit laat die aanwas van die reeds klein bevolking bergkwaggas verder afneem.

## Fotogalery 

Lêer:Equus zebra hartmannae - Etosha 2015.jpg|'n Bergkwagga in die in die Nasionale Etoshawildtuin, Namibië.
Lêer:Hartmann zebras hobatereS.jpg|Hartmannse bergkwaggas wes van die Nasionale Etoshawildtuin, Namibië.
Lêer:Mountain zebra NP.jpg|Bergkwaggas in die Nasionale Bergkwaggapark, Suid-Afrika.
Lêer:Karoo National Park 2014 23.jpg|Bergkwaggas in die Karoo Nasionale Park, Suid-Afrika.

## Bronnelys 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .

## Eksterne skakels
Pous Bonifatius IX

**Bonifatius IX** (Latyn: *Bonifatius IX*; gebore **Pietro Tomacelli**, c. 1350 – 1 Oktober 1404) was die 203de pous van die Rooms-Katolieke Kerk van 1389 tot 1404 en die tweede Romeinse pous gedurende die Westerse Skisma. Die Teenpous Clemens VII was pous in Avignon gedurende sy pontifikaat.

## Biografie 
Pous Bonifatius IX is gebore as Piero Tomacelli ongeveer in 1356 in Napels, Italië. Volgens 'n vyandige tydgenoot Dietrich van Nieheim was hy ongeletterd en nie 'n teoloog nie.  Pous Urbanus VI bevorder hom tot kardinaal op 21 Desember 1381.  Voor sy verkiesing was kardinaal Tomacelli biskop van San Giorgio in Velabro.  Op 2 November 1389 volg hy Pous Urbanus VI en word in Rome gekroon op 9 November 1389. Hy regeer tot sy dood op 1 Oktober 1404 en word opgevolg deur Pous Innocentius VII. Die naam ‘Bonifatius’ beteken 'weldoener'.

## Pontifikaat 
Pous Bonifatius IX  is erken deur Duitsland, Engeland, Hongarye, Pole en die grootste deel van Italië.  Bonifatius en Clemens VII het mekaar oor en weer geëkskommunikeer.  Clemens het Karel III tot koning van Napels gekroon, maar Bonifatius kroon Ladislaus in Gaeta op 29 Mei 1390 ook tot koning van Napels.

Gedurende sy bewind het Bonifatius geleidelik beheer oor Rome verkry.  Hy het die Engeleburg (Castel Sant’Angelo) en die brûe oor die Tiber versterk. Vir lang periodes moes hy egter nog in Perugia of Assisi bly.  Hy het die hawe van Ostia oorgeneem van sy kardinaal-biskop en die pouslike staat gevestig vir die duur van die vyftiende eeu.

Teenpous Clemens VII sterf op 16 September 1394 maar die kardinale in Avignon kies vinnig 'n opvolger.  Op 28 September 1394 volg Teenpous Benedictus XIII vir Clemens op.  Oor die volgende paar jaar was daar herhaaldelik druk op Bonifatius om te abdikeer deur Richard II van Engeland, die ryksdag van Frankfurt en koning Wenceslaus van Duitsland, maar die pous het geweier.

Gedurende 1399 het flagellante boetedoeners deur die land getrek.  Hulle het wit klere gedra met maskers en 'n rooi kruis op die rug.  Hulle het die populêre lied “Stabat Mater” gesing.  Aanvanklik het die pous en die kurie die boetedoeners gesteun, maar toe hulle in Rome aankom het Bonifatius hulle leier op die brandstapel gesit.

In Engeland het teenkanting teen die pous gegroei, aangevuur deur Thomas Wycliff en die staat het die aanstelling van biskoppe oorgeneem.  Die sinode van Londen in 1396 het Wycliff se leer veroordeel.

Weens die feit dat Bonifatius VII nou as 'n teenpous gereken word, maar dit nie tydens sy bewind so was nie, is Pous Bonifatius IX in werklikheid die agste pous met die naam Bonifatius.

### Heiligverklarings 
* 7 Oktober 1391 – Sint Birgitta van Swede.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging
Jackson, Mississippi

**Jackson** is die hoofstad en grootste stad van die deelstaat van Mississippi. Dit het 'n bevolking van 172&nbsp;638 en 576&nbsp;382 in die metropolitaanse gebied in 2013 gehad. Jackson is in 1822 gestig en na Andrew Jackson, die sewende president van die Verenigde State, genoem.

Die byname van Jackson is *Crossroads of the South* en ''The City of Grace and Benevolence.

## Eksterne skakels 
*  Amptelike webwerf
Bontkwagga

Die **bontkwagga** (*Equus quagga*, vroeër *Equus burchelli*) is die algemeenste en wydsverspreide kwagga. Vroeër kon die bontkwagga van die suide van Ethiopië deur Oos-Afrika tot so ver suid as Angola en die ooste van Suid-Afrika aangetref word. Tans is die verspreiding egter meer beperk weens menslike aktiwiteite, maar dit is steeds volop in natuurreservate. Die dier staan ook bekend as die *vlaktekwagga*, *bontsebra* en *Burchellse kwagga*.

## Bou en kleur 
[duimnael|links|Variasies in die velpatroon by die bontkwagga in [Nasionale Etoshawildtuin, Namibië.]]
Die bontkwagga kan geïdentifiseer word aan sy swart strepe wat om die pens strek en die duidelike skaduweestrepe tussenin. Gewoonlik kan ligte kastaiingbruin strepe op die boud waargeneem word. Anders as by die bergkwagga is die bene se strepe slegs oor die buitekant en is hulle nie so duidelik van die knieë af ondertoe nie. Die bontkwagga het ook geen keelvel nie. 'n Volwasse bontkwagga het 'n gemiddelde massa van 300–400&nbsp;kg en 'n hoogte van ongeveer 130&nbsp;cm.

Slegs die dominante hings paar met die merries. Die merrie is vir 12 maande dragtig, waarna sy aan 'n enkele vulletjie geboorte skenk. Binne een maand begin die vulletjie reeds op gras wei, maar word eers na ses maande gespeen. Na een en 'n half tot drie jaar is die dier geslagsryp.

'n Bontkwagga het 'n moontlike lewensduur van 35 jaar.

## Fotogalery 

Lêer:Zebra Botswana edit.jpg|Bontkwaggas in die Okavangodelta, Botswana.
Lêer:Equus quagga (Namutoni, 2012).jpg|'n Bontkwagga in die Nasionale Etoshawildtuin, Namibië.
Lêer:Equus quagga burchellii - Etosha, 2014.jpg|'n Bontkwagga in die Nasionale Etoshawildtuin, Namibië.
Lêer:Equus quagga burchellii (group).jpg|'n Groep bontkwaggas by die Kalkheuwelwatergat, Etosha, Namibië.
Lêer:Zebra 2013 10 06 1274.jpg|Drie bontkwaggas drink by 'n watergat, KwaZulu-Natal, Suid-Afrika.

## Sien ook 
* Lys van Suider-Afrikaanse soogdiere volgens alfabet
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .

## Eksterne skakels
Preston

**Preston** is 'n stad in die noordweste van Engeland (in die Verenigde Koninkryk), tussen Bolton en Blackpool. Die stad het 'n bevolking van 97&nbsp;886 in 2011. Daar is ook 16 plekke in die Verenigde State van Amerika, twee plekke in Kanada, twee in Australië en 3 in Skotland wat na Preston genoem is.

## Geskiedenis 
In die Domesday Book van 1086 is Preston as *Prestune* gelys.

## Demografie 
Preston was die 50ste stad in die Verenigde Koninkryk. In 2006 was 84,6% van sy bevolking Blankes, 11,6% Indiërs, 1,1% Swartes, 0,8% Chinese.

## Susterstede 
* 21px Recklinghausen, Duitsland
* 21px Nîmes, Frankryk
* 21px Almelo, Nederland
* 21px Kalisz, Pole
Koolwaterstof

[duimnael|240px|regs|'n Driedimensionele model van die [metaan molekule.  Metaan is deel van 'n homoloë reeks wat as die alkane bekend staan, wat koolwaterstowwe is met enkelbindings.]]

In organiese chemie is 'n **koolwaterstof** 'n organiese verbinding wat uitsluitlik uit waterstof en koolstof bestaan.  Daar word dikwels verkeerdelik na verbindings wat onsuiwerhede soos swael en stikstof ook bevat as koolwaterstowwe verwys.  Streng gesproke is die terminologie slegs beperk tot die aromate, alkane, alkene en alkyne wat net uit koolstof en waterstof bestaan.  In chemiese nywerhede word daar na koolwaterstowwe verwys as verbindings wat hoofsaaklik uit 'n raamwerk van koolstof en waterstof bestaan met ander elemente soms daaraan verbind.

Koolwaterstowwe word hoofsaaklik in ru-olie aangetref wat ontstaan het vanuit organiese materiaal wat ontbind het.

## Soorte koolwaterstowwe 
Koolwaterstowwe word as volg deur IUPAC se nomenklatuur vir organiese chemie gedefinieer:
#**Versadigde koolwaterstowwe** (alkane) is die eenvoudigste soort koolwaterstofspesie en bestaan uitsluitlik uit enkelbindings wat versadig is met waterstof.  Die algemene formule vir versadigde koolwaterstowwe is C*n*H*2n+2* (vir nie-sikliese verbindings).  Versadigde koolwaterstowwe vorm die basis van ru-olie gebaseerde brandstowwe en kan as lineêre of vertakte spesies aangetref word.  Koolwaterstowwe wat dieselfde chemiese formule het maar struktureel van mekaar verskil word isomere genoem.
#**Onversadigde koolwaterstowwe** het een of meer dubbel- of driedubbele bindings tussen die koolstofatome.  Dié met dubbelbindings word alkene genoem met die algemene chemiese formule van C*n*H*2n* (vir nie-sikliese verbindings).  Dié wat driedubbele bindings bevat word alkyne genoem. Die algemene chemiese formule vir 'n verbinding met een driedubbele binding is C*n*H*2n-2*.
#Sikloalkane is koolwaterstowwe wat een of meer koolstofring bevat waaraan waterstof-atome gebind is.  Die algemene formule vir 'n versadigde koolwaterstof met een ring is C*n*H*2n*
#**Aromate** is koolwaterstowwe wat ten minste een aromatiese ring bevat.

Koolwaterstowwe kan gasse (bv. metaan en propaan), vloeistowwe (soos heksaan en benseen), wasse of laagsmeltende vastestowwe (bv. parrafienwas en naftaleen) of polimere (bv. poliëtileen, polipropileen en polistireen) wees.  

### Algemene eienskappe 
Koolwaterstowwe kan 'n wye verskeidenheid molekulêre strukture aanneem.  Die struktuur kan wissel van reguit lineêre koolstofkettings met alkaan-, alkeen- of alkynverbindings.  Die vermoë van koolstof om met ander koolstofatome te verbind maak ook meer komplekse verbindings moontlik soos in die geval van sikloheksaan en benseen waar sikliese- of ringverbindings voorkom.

## Verwysings
Peterborough

**Peterborough** is 'n stad in die ooste van Engeland (in die Verenigde Koninkryk). Die stad het 'n bevolking van 163&nbsp;300 in 2007. 'n Aantal nedersettings in oorsese lande is genoem na Peterborough, waaronder drie elk in die Verenigde State van Amerika en Kanada en twee in Australië.

## Geskiedenis 
Die oudste nedersetting in die huidige stadsgebied van Peterborough was die dorpie *Medeshamstede*. Later is die naam verander na *Burgh* en uiteindelik *Peterborough*.

## Demografie 
Peterborough is een van die grootste stede in die ooste Engeland. In 2007 was 87,2% van sy bevolking Blankes, 7,9% Indiërs, 2,1% Swartes, 1,1% Sjinese, en 1,8% ander.

## Susterstede 
*21px Alcalá de Henares,  Spanje (1986)
*21px Bourges, Frankryk (1957)
*21px Forlì, Italië (1981)
*21px Viersen,  Duitsland (1982)
*21px Winnista, Oekraïne (1991)
Geronde geslote voorklinker

Die **Geronde geslote voorklinker** is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is , en die ekwivalente X-SAMPA simbool is `y`. 

In meeste tale is die klinker endolabiaal (saamgepers). In 'n paar gevalle is dit egter eksolabiaal (met saamgepersde lippe).

## Endolabial (saamgepers) 
### Eienskappe 
* Die klinkerhoogte is geslote, wat beteken dat die tong so na as moontlik aan die verhemelte geposisioneer sonder om 'n versperring te veroorsaak wat dit as 'n konsonant sou veroorsaak dat dit as 'n konsonant geklassifiseer sou word.
* Die klinkerposisie is voor, wat beteken dat die tong so ver vorentoe as moontlik in die mond geposisioneer word sonder om 'n versperring te veroorsaak wat dit as 'n konsonant sou veroorsaak dat dit as 'n konsonant geklassifiseer sou word.
* Die ronding is endolabiaal, wat beteken dat die lippe gerond maar saam gepers is, sodat die binneste oppervlaktes nie ontbloot word nie.

### Voorkoms 
## Eksolabiaal (saamgepers) 
Meeste tale met geronde voor en agter klinkers gebruik verskillende labialisasie, *eksolabiale* of *saamgepersde* agterklinkers en *endolabiale* of *verkorte* voorklinkers. 'n Paar tale, soos die Skandinawiese tale (Sweeds, Deens en Noors), het voorklinkers met die tipiese eksolabiale ronding agterklinkervorm of. Een van dié, Sweds, onderskei selfs die twee tipes ronding in voorklinkers. (Sien Naby-geslote naby-voor geronde klinker, met Sweedse voorbeelde van beide tipes ronding.)

Aangesien daar geen diakritiese tekens in die IFA is om endo- en ekso-labiale ronding te onderskei nie, word ou diakritiese teken, , vir labialisasie hier as 'n ad hoc simbool gebruik vir die eksolabiale geval.

### Eienskappe 
* Die klinkerhoogte is naby-geslote, wat beteken dat die tong nie heeltemal so geslote is as in die geslote vokaal nie.
* Die klinkerposisie is naby-voor, wat beteken die tong se posisie is amper so ver voor as in die geval van die voorklinker.
* Die ronding is eksolabiaal, wat beteken dat die lippe pursed en protrude, met die binnekantste oppervlak wat blootgestel is.

### Voorkoms 
## Verwysings
Edward VII van die Verenigde Koninkryk

**Edward VII** (Albert Edward, deur sy familie meestal Bertie genoem; * 9 November 1841; † 6 Mei 1910) was koning van die Verenigde Koninkryk en die Britse dominiums asook Keiser van Indië van 22 Januarie 1901 tot met sy dood op 6 Mei 1910. Hy was die eerste monarg van die Huis van Sakse-Koburg en Gotha wat deur sy seun George V hernoem is tot die Huis van Windsor.

Voor hy koning geword het, was Edward die Prins van Wallis en regmatige troonopvolger vir langer as enigiemand anders in die geskiedenis. Tydens die lang tyd dat sy ma, koningin Victoria, ’n weduwee was, was hy grootliks uitgesluit van enige politieke mag en het hy die modebewuste elite met ’n luilekker lewe verpersoonlik.

## Bewind 
Die Edwardiaanse tydperk, wat ooreengestem het met Edward se bewind en na hom genoem is, het saamgeval met die begin van ’n nuwe eeu en het belangrike veranderings ingelui in tegnologie en die gemeenskap, soos die opgang van sosialisme en die Arbeidsbeweging. Edward het ’n rol gespeel in die modernisering van die Britse vloot, die hervorming van die weermag se mediese dienste en die reorganisasie van die Britse weermag ná die Anglo-Boereoorlog. Sy werk om goeie betrekkinge met ander Europese lande, veral Frankryk, te bevorder, wat hom die bynaam "Vredemaker" besorg het, kon egter nie die uitbreek van die Eerste Wêreldoorlog in 1914 verhoed nie.

## Titels en aanspreekvorms 
* **9 November – 8 Desember 1841**: Sy Koninklike Hoogheid die Hertog van Cornwallis
* **8 Desember 1841 – 22 Januarie 1901**: Sy Koninklike Hoogheid die Prins van Wallis
** **in Skotland**: Sy Koninklike Hoogheid prins Albert Edward, die Hertog van Rothesay
** **17 Januarie 1850 – 22 Januarie 1901**: Die Graaf van Dublin
* **22 Januarie 1901 – 6 Mei 1910**: Sy Majesteit die Koning
** **met betrekking tot Indië**: Sy Keiserlike Majesteit die Koning-keiser

## Kinders 
## Notas en verwysings 
: *Hierdie artikel is merendeels vertaal vanaf die Engelse Wikipedia-artikel :en:Edward VII of the United Kingdom*

## Verdere leesstof 
* 
* 
* 

## Eksterne skakels 
* Lundy, Darryl (2007). Edward VII Saxe-Coburg and Gotha, King of the United Kingdom
* Macaulay, James (red.) (1889). *Speeches and addresses of H. R. H. the Prince of Wales: 1863–1888* Londen: Murray.
Bolton

**Bolton** is 'n groot dorp (nie 'n stad nie) in die noordweste van Engeland (in die Verenigde Koninkryk), tussen Manchester en Preston. Die dorp het 'n bevolking van 194&nbsp;189 in 2011 gehad. Daar is ook 7 plekke in die Verenigde State van Amerika en een in Kanada wat na Bolton genoem is.

## Susterstede 
* 21px Paderborn,  Duitsland (1975)
* 21px Le Mans, Frankryk (1967)
Sheffield

duimnael|links|upright|Sheffield se stadhuis
**Sheffield** is 'n stad in die noorde van Engeland (in die Verenigde Koninkryk), tussen Nottingham en Leeds. Die stad het in 2020 'n bevolking van 557&nbsp;039 gehad. Daar is ook agt plekke in die Verenigde State van Amerika en twee in Nieu-Seeland wat na Sheffield genoem is. Die stad het omtrent twee miljoen bome. Dit was een van die gasheerstede tydens die FIFA Sokker-Wêreldbekertoernooi in 1966.

## Demografie 
Sheffield is een van die agt grootste stede in die Verenigde Koninkryk. In 2005 was 88,7% van sy bevolking Blankes, 5,4% Indiërs, 2,4% Swartes, en 3,5% ander. 68,6% van die bevolking is Christene, 4,6% is Moslems, 18% het geen godsdiens nie en ander godsdienste behels ongeveer 1%.

Die Universiteit van Sheffield is ook hier geleë.

## Susterstede 
## Eksterne skakels 
*  
*  Amptelike webwerf
Om die wêreld in 80 dae

***Om die wêreld in 80 dae*** (Frans: *Le tour du monde en quatre-vingts jours*) is 'n klassieke avontuurroman deur die Franse skrywer Jules Verne. Dit is vir die eerste keer is 1873 gepubliseer. Verskeie rolprente is al van die boek gemaak.

Die held van die verhaal is 'n ene Phileas Fogg. Hy gaan 'n weddenskap aan dat hy binne tagtig dae om die wêreld kan reis. Fogg is deur sy kneg, Passepartout, vergesel. Uiteindelik slaag hulle om die reis op die nippertjie te voltooi.

Phileas was 'n stiptelik man, wat presies uitgewerk het watter vervoermiddels hy sal moet gebruik en hoe lank elke tog sal neem. Sy skedule was as volg:

duimnael|links|400px|Kaart van die reis

## Agtergrond en analise 
*Around the World in Eighty Days* is geskryf tydens moeilike tye, beide vir Frankryk en Verne. Dit was tydens die Frans-Pruisiese Oorlog (1870–1871) waarin Verne as kuswag opgeroep is; hy het finansiële probleme ondervind (sy vorige werke het nie tantième betaal nie); sy pa is onlangs oorlede; en hy het 'n openbare teregstelling aanskou wat hom ontstel het.

Die tegnologiese innovasies van die 19de eeu het die moontlikheid van vinnige omseiling geopen, en die vooruitsig het Verne en sy leserspubliek gefassineer. Veral drie tegnologiese deurbrake het in 1869–70 plaasgevind wat 'n toeriste-agtige om-die-wêreld-reis vir die eerste keer moontlik gemaak het: die voltooiing van die eerste transkontinentale spoorlyn in Amerika (1869), die opening van die Suezkanaal (1869) en die koppeling van die Indiese spoorweë oor die sub-kontinent (1870). Dit was nog 'n noemenswaardige punt aan die einde van 'n era van eksplorasie en die begin van 'n era van ten volle globale toerisme wat in relatiewe gemak en veiligheid geniet kon word. Dit het die verbeelding aangewakker dat enigiemand kon gaan sit, 'n skedule opstel, kaartjies koop en die wêreld rond reis, 'n prestasie wat voorheen net vir die mees heldhaftige en geharde avonturiers gereserveer is. Die storie is in dele oor die volgende 45 dae gepubliseer, met die einde daarvan om Fogg se sperdatum van 21 Desember met die regte wêreld te sinchroniseer. Hoofstuk XXXV het op 20 Desember verskyn; 21 Desember, die datum waarop Fogg terug in Londen sou verskyn, het nie 'n aflewering van die storie ingesluit nie; op 22 Desember het die laaste twee hoofstukke Fogg se sukses aangekondig. Aangesien dit vir die eerste keer in dele gepubliseer is, het sommige lesers geglo dat die reis werklik plaasvind – weddenskappe is geplaas, en sommige spoorwegmaatskappye en skeepsvaartmaatskappye het Verne bepleit om in die boek te  verskyn. Dit is onbekend of Verne aan hul versoeke gehoor gegee het, maar die beskrywings van sommige spoor- en skeepsrederye laat 'n vermoede dat hy wel beïnvloed is.

## Verwysings 
## Eksterne skakels
Ladogameer

Die **Ladogameer** (Russies: Ла́дожское о́зеро, *Ladozhskoye ozero*, [ˈladəʂskəjə ˈozʲɪrə] of Ла́дога, *Ladoga*, [ˈladəgə]; Fins: *Laatokka*; Karelies: *Luadogu*; Wepsies: *Ladog* of *Ladoganjärv*) is die grootste meer in Europa met 'n oppervlakte van 17&nbsp;700&nbsp;km² en is in Noordwes-Rusland naby Sint Petersburg geleë. Dit word deur die Newarivier met die naburige Oossee verbind en deur die Swirrivier word die Ladogameer met die naburige Onegameer verbind. Deur die Witsee-Oossee-kanaal word hierdie waterweg met die Witsee in die noorde verbind. Daarbenewens word die Ladogameer deur die Wuoksirivier met die Saimaameer in Finland verbind.

[duimnael|links|'n [Reënboog oor die Ladogameer]]
Belangrike stede rondom die Ladogameer sluit in Sortawala en Sjasstroi. In die meer is 660 eilande geleë, waarvan Walaam die bekendste is. Die eiland is veral bekend vir die Russies-Ortodokse klooster Walaam.

## Eksterne skakels 
*
Kenhardt

**Kenhardt** is 'n dorp in die Noord-Kaap (Suid-Afrika) wat in 1868 gestig. Die Rooibergdam is naby geleë.

## Geskiedenis 
Die dorp het op 27 Desember 1868 ontstaan toe 'n polisiebuitepos hier gestig is. Vyftig berede polisiemanne en 'n spesiale magistraat, Maximilian Jackson, het hulle onder 'n reuse kameeldoringboom gevestig. Nuwe nedersetters het hulle by die polisiemag onder die kameeldoringboom gevestig en in 1876 het die nedersetting 'n dorp geword. Die NG gemeente is in 1889 gestig.

## Distrik 
Die distrik is 37 000&nbsp;km2 groot; die vierde grootste in die land. Merino- en karakoelboerdery is die belangrikste ekonomiese aktiwiteit. Daar word ook koring verbou. Die dorp is 'n belangrike padaansluiting; nege verskillende paaie kom in die dorp bymekaar. Die R27 gaan deur die dorp. Die Sishen-Saldanha Spoorlyn gaan ook naby die dorp verby.

Die kameeldoringboom waaronder die spesiale magistraat sy tent opgeslaan het, bestaan nog en is tot 'n nasionale monument verklaar.

## Persone gebore in Kenhardt 
* Abie Malan, (18 November 1935), Springbokkaptein

## Sien ook 
* Lys van dorpe in Suid-Afrika
* Kokerboomwoud

## Bronnelys 
* Op Pad in Suid-Afrika. B.P.J. Erasmus. 1995. 

## Eksterne skakels 
* Inligting op northerncape.org.za
Gewone duiker

Die **duiker** (*Sylvicapra grimmia*), dikwels ook die **gewone duiker** of **grysduiker** genoem, om dit van die ander duikers te onderskei, is 'n klein wildsbokkie wat in Afrika suid van die Sahara aangetref word.

border|links|180px
'n Volwasse duiker het 'n gemiddelde massa van 12&nbsp;kg en 'n hoogte van ongeveer 50&nbsp;cm. Duikers het twee horings op hulle koppe; die langste horings wat al aangeteken is, was 18&nbsp;cm. Die kleur van 'n duiker wissel van gryserig tot roesgeel. Onder is hy gewoonlik wit, alhoewel hy ook grys of rooierig getint kan wees. Die voorkop is gewoonlik rooier en donkerder as die res van die liggaam en het 'n kenmerkende swart streep wat oor die neus loop.

Duikers eet hoofsaaklik blare van verskeie plante, vrugte en sade, wortels, bas, blomme, swamme, ruspes en soms selfs klein voëlkuikens.

Na 'n draagtyd van 4 maande, skenk die ooi geboorte aan 'n enkele lammetjie. Duikers het 'n moontlike lewensduur van 9 jaar.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys 
* IUCN SSC Antelope Specialist Group (2008): *Sylvicapra grimmia* by die IUBN se *Rooilys* vir bedreigde spesies.
**Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* Reay H N Smithers, Peter Apps, Clare Abbott, Penny Meakin, Noel Ashton (2008). ''Smither's Mammals of Southern Africa: A Field Guide''. Struik-uitgewers. , 

## Eksterne skakels 
*
Ludovico Sforza

[duimnael|links|upright|Ludovico Sforza in 'n portret deur [Giovanni Ambrogio de Predis.]]
**Ludovico Sforza**, die Hertog van Milaan, (27 Julie 1452 &ndash; 27 Mei 1508) en lid van die Sforza-dinastie van Milaan, was die tweede seun van Francesco I Sforza. Hy was bekend as 'n begunstiger van Leonardo da Vinci en ander kunstenaars. Volgens oorlewering is daar na hom as Ludovico il Moro ("Lodewyk die Moor") verwys, as gevolg van sy donkerder vel en pikswart hare.
Prins Edward, Hertog van Kent en Strathearn

**Prins Edward, die Hertog van Kent en Strathearn** (Edward Augustus; 2 November 1767 – 23 Januarie 1820) was ’n lid van die Britse koninklike familie, die vierde seun van koning George III en die vader van koningin Victoria. Hy het op 23 April 1799 die Hertog van Kent en Strathearn en die Graaf van Dublin geword – in dieselfde jaar dat hy hoofbevelvoerder in Noord-Amerika geword het.

## Vroeë lewe 
Prins Edward is in Buckingham-paleis gebore. Sy vader was die heersende Britse koning, George III, die oudste seun van Frederick, die Prins van Wallis en Augusta van Sakse-Gotha. Edward se ma was koningin Charlotte (gebore hertogin Charlotte van Mecklenburg-Strelitz), die dogter van hertog Charles Louis Frederick van Mecklenburg-Strelitz, prins van Mirow. As seun van ’n Britse monarg was sy aanspreekvorm van geboorte af "Sy Koninklike Hoogheid prins Edward". Hy was die vierde aanspraakmaker op die Britse troon ná sy drie ouer broers.

## Huwelik 
Die Hertog van Kent het verskeie minnaresse gehad, van wie die bekendste Adelaide Dubus was by wie hy twee buite-egtelike dogters, Adelaide Victoria Augusta Dubus en Julie de St Laurent, gehad het. Hy het egter ongetroud gebly tot in 1818, toe die troonopvolging onseker begin lyk het ná die dood van die enigste wettige kleinkind van George III, prinses Charlotte Augusta van Wallis. Die prins-regent en sy jonger broer, die Hertog van York, het geen wettige kinders gehad nie hoewel hulle getroud was. Die ongetroude seuns van koning George, die Hertog van Clarence (later koning William IV), die Hertog van Kent en die Hertog van Cambridge, het almal haastig getrou en ’n erfgenaam vir die troon verskaf.

Die Hertog van Kent het verloof geraak aan prinses Victoria van Sakse-Koburg-Saalfeld (17 Augustus 1786 – 16 Maart 1861), die dogter van hertog Franz Friedrich van Sakse-Koburg-Saalfeld. Hulle het op 29 Mei 1818 by Schloss Ehrenburg, Koburg, getrou en later, op 11 Julie 1818, weer by Kew-paleis, Richmond Park, Surrey. Hulle het een dogter gehad – prinses Alexandrina Victoria van Kent (24 Mei 1819 – 22 Januarie 1901).

## Dood 
Die Hertog van Kent is op 23 Januarie 1820 by Woodbrook Cottage, Sidmouth, Devon, dood ná ’n kort siekte wat waarskynlik deur ’n verkoue veroorsaak is. Dit was net ses dae voor sy pa, George III, en minder as ’n jaar ná die geboorte van sy dogter. Aangesien nie een van sy drie ouer broers oorlewende wettige kinders gehad het nie, het sy dogter koningin geword ná die dood van koning William IV in 1837.

## Nalatenskap 
Die Suid-Afrikaanse Prins Edward-eilande is na prins Edward genoem, asook die Kanadese provinsie Prins Edward-eiland, Prins Edward-distrik in Ontario, die dorp Point Edward in Ontario en die dorp Kentville in Nieu-Skotland.

## Stamboom 
## Verwysings 
## Bronne 
: *Hierdie artikel is merendeels vertaal vanaf die Engelse Wikipedia-artikel :en:Prince Edward, Duke of Kent and Strathearn*
* Naftel, W.D. (2005). ''Prince Edward's Legacy: The Duke of Kent in Halifax: Romance and beautiful buildings* Halifax, Nieu-Skotland: Formac Publishing. 

## Eksterne skakel 
* Biografie by die *Dictionary of Canadian Biography Online''
Edward, Prins van Wallis (dubbelsinnig)

**Edward, Prins van Wallis** kan verwys na:

*Eduard II van Engeland (1301–1307)
*Eduard die Swart Prins (1330–1376)
*Eduard van Westminster (1453–1471)
*Eduard V van Engeland (1470–1483)
*Eduard van Middleham (1483–1484)
*Eduard VI van Engeland {1537–1547)
*Edward VII van die Verenigde Koninkryk (1841–1901)
*Edward VIII van die Verenigde Koninkryk (1910–1936)
Prinses Victoria van Sakse-Koburg-Saalfeld

**Prinses Victoria van Sakse-Koburg-Saalfeld** (Mary Louise Victoria; 17 Augustus 1786 – 16 Maart 1861; Duits: Marie Luise Viktoria) was die ma van koningin Victoria.

## Vroeë lewe 
Prinses Victoria is op 17 Augustus 1786 gebore as die vierde dogter en sewende kind van Franz Frederick Anton, Hertog van Sakse-Koburg-Saalfeld en Auguste Reuss van Ebersdorf en Lobenstein.

## Huwelike 
### Eerste huwelik 
Op 21 Desember 1803 het sy getrou met Charles, Prins van Leiningen (1763–1814), wie se eerste vrou, Henrietta Reuss van Ebersdorf, haar tante was. Hulle het twee kinders, Carl, 3de Prins van Leiningen en prinses Feodora van Leiningen, gehad.

### Tweede huwelik 
Op 29 Mei 1818 het sy getrou met prins Edward, Hertog van Kent en Strathearn (1767–1820). Hulle het een kind, koningin Victoria, gehad.

## Dood 
Die hertogin is op 16 Maart 1861 dood. Koningin Victoria is swaar getref deur haar ma se dood. Dit was die begin van ’n rampspoedige jaar waarin haar man, Albert van Sakse-Koburg en Gotha, ook dood is.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Princess Victoria of Saxe-Coburg-Saalfeld*

## Verdere leesstof 
* Packard, Gerrold (1973). ''Victoria's Daughters''. New York: St. Martin's Press.
Keiser van Indië

[duimnael|Die Orde van die Ster van Indië, wat gebruik is as wapen van die [Brits-Indië|Britse heerskappy in koloniale Indië.]]

**Keiser/Keiserin van Indië** (Engels: *Emperor of India*) is gebruik as ’n titel deur die laaste keiser van die Mogolryk, Bahadur Shah II, en weer deur die koloniale monarge van die Britse Ryk tydens die Britse heerskappy in Indië.

Die term verwys ook soms na Indiese keisers soos Ashoka die Grote van die Maurya-dinastie en keiser Akbar die Grote van die Mogolryk. Hulle het egter nie die titel vir hulself toegeëien nie.

## Britse monarge 
Britse monarge wat die titel Koning-keiser (Koningin-keiserin) van Indië gebruik het, is: Victoria, Edward VII, George V, Edward VIII en George VI.

## Verwysings
Rooiduiker

Die **rooiduiker** (*Cephalophus natalensis*) is 'n klein wildsbokkie wat in bosryke streke in die ooste van Sentraal- tot Suider-Afrika aangetref word.

Soos die naam aandui, is rooiduikers rooibruin van kleur met 'n ligter onderlyf. Volwasse rooiduikers het 'n gemiddelde massa van 12&nbsp;kg en 'n hoogte van 45&nbsp;cm. Hulle het ook klein horinkies: die langste horinkies wat al aangeteken is, was 11&nbsp;cm. Meer algemeen is horings tussen 7 en 10&nbsp;cm.

Rooiduikers is omnivore en eet blare, bessies en ander vrugte asook termiete, miere en slakke.

Paring vind dwarsdeur die jaar plaas. Die ooi is vir 7 maande dragtig, waarna sy die lewe aan 'n enkele lammetjie skenk. Rooiduikers het 'n moontlike lewensduur van 9 jaar.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys 
* IUCN SSC Antelope Specialist Group (2008): *Cephalophus natalensis* by die IUBN se *Rooilys* vir bedreigde spesies.
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* Heike Schütze (2002). *Field guide to the mammals of the Kruger National Park*. Struikuitgewers. , 

## Eksterne skakels 
*
Victoria van Sakse-Koburg en Gotha

**Prinses Victoria** (Victoria Adelaide Mary Louisa; 21 November 1840 – 5 Augustus 1901) was die oudste kind van koningin Victoria van die Verenigde Koninkryk en prins Albert van Sakse-Koburg en Gotha. Sy het die Duitse keiserin en koningin van Pruise geword deur haar huwelik met die Duitse keiser Frederik III. Ná haar man se dood het sy algemeen bekend geword as **keiserin Frederik** (of in Duits: "Kaiserin Friedrich").

## Verwysings 
: *Hierdie artikel is merendeels vertaal uit die Engelse Wikipedia-artikel :en:Victoria, Princess Royal*
* Thomas Weiberg: … wie immer Deine Dona. Verlobung und Hochzeit des letzten deutschen Kaiserpaares. Isensee-Verlag, Oldenburg 2007, .

## Eksterne skakels 
* Memorial Page at FindaGrave
Prinses Alice van die Verenigde Koninkryk

**Prinses Alice** (Alice Maud Mary; 25 April 1843 – 14 Desember 1878) was die derde kind en tweede dogter van koningin Victoria van die Verenigde Koninkryk. As vrou van Ludwich IV, Groothertog van Hesse, was sy die Groothertogin van Hesse.

Prinses Alice was die oumagrootjie van prins Philip, Hertog van Edinburg, die eggenoot van koningin Elizabeth II van die Verenigde Koninkryk. Sy was ook die ma van Aleksandra, die keiserin van Rusland, vrou van tsaar Nikolaas II van Rusland.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Princess Alice of the United Kingdom*